cyanic-selkie/wikianc huggingface dataset:
অজ্ঞাতনামা
অভিনয়শিল্পী নির্বাচন
অভিনয়শিল্পী নির্বাচনের ক্ষেত্রে তৌকীর চরিত্র অনুযায়ী যাদেরকে প্রয়োজন তাদের নির্বাচন করেন। এতে পুলিশ কর্মকর্তা ফরহাদ চরিত্রে অভিনয় করেন মোশাররফ করিম। তিনি তৌকীরের পূর্ববর্তী সবকটি চলচ্চিত্রে অভিনয় করেছিলেন। তার সাথে পুনরায় কাজের প্রসঙ্গে মোশাররফ বলেন, "তিনি একজন দক্ষ নির্মাতা। আমি দারুণ স্বাচ্ছন্দ্যবোধ করি তার নির্দেশনায় কাজ করতে। সবচেয়ে বড়ো কথা হল, নতুন কিছু শেখা যায় তার সাথে কাজ করলে।" বিদেশ গমনে ইচ্ছুক বিধবা বিউটি চরিত্রে অভিনয় করেন জাতীয় চলচ্চিত্র পুরস্কার জয়ী অভিনেত্রী নিপুণ। তৌকীরের সাথে এটি তার প্রথম কাজ। ফজলুর রহমান বাবু বিদেশে নাম-পিতৃপরিচয় গোপন করে বিদেশ যাওয়া ছেলের বাবা চরিত্রে অভিনয় করেন। তিনি বলেন, "লাশ ফিরে পাওয়ার জন্য বাবার যে আকুলতা সেটি ফুটিয়ে তুলতে কষ্ট করতে হয়েছে আমাকে।"
চিত্রায়ন
চলচ্চিত্রের চিত্রায়ন শুরু হয় ২০১৫ সালের মে মাস থেকে এবং শুটিং চলে জুন মাস পর্যন্ত। রাজবাড়ীর পাংশা, গোয়ালন্দ এবং ঢাকার বিভিন্ন লোকেশনে ছবিটির চিত্রায়ন করা হয়।
মুক্তি
অজ্ঞাতনামা ছায়াছবিটির প্রিমিয়ার হয় কান চলচ্চিত্র উৎসব-এর বাণিজ্যিক শাখায় ১৭ মে, ২০১৬। বাংলাদেশে ছায়াছবিটি মুক্তি পায় ১৯ আগস্ট, ২০১৬। বাংলাদেশে মুক্তির পর একই বছর ছবিটি ৩১ আগস্ট থেকে ৪ সেপ্টেম্বর অনুষ্ঠিত কসোভোর চলচ্চিত্র উৎসব দ্য গডেস অন দ্য থ্রোনে, ৭ থেকে ১৭ অক্টোবর অনুষ্ঠিত ইতালির রিলিজিয়ন টুডে ফিল্ম ফেস্টিভ্যালে, ১৫ থেকে ২৩ অক্টোবর অনুষ্ঠিত যুক্তরাষ্ট্রের ওয়াশিংটন ডিসির সিয়াটল সাউথ এশিয়ান ফিল্ম ফেস্টিভ্যালে এবং ৯ থেকে ১১ সেপ্টেম্বর রকভেলের ডিসি সাউথ এশিয়ান ফিল্ম ফেস্টিভ্যালে প্রদর্শিত হয়। ২০১৭ সালে ছবিটি ২১ এপ্রিল থেকে ২৮ এপ্রিল অনুষ্ঠিত ইরানের ৩৫তম ফজর আন্তর্জাতিক চলচ্চিত্র উৎসবে এবং জুলাই মাসে অনুষ্ঠিত কম্বোডিয়ার ৫৭তম এশিয়া প্যাসিফিক চলচ্চিত্র উৎসবে প্রদর্শিত হয়।
সঙ্গীত
অজ্ঞাতনামা ছায়াছবিটির সঙ্গীত পরিচালনা করেছেন পিন্টু ঘোষ। গীত রচনা করেছেন তৌকির আহমেদ। গানে কণ্ঠ দিয়েছেন রোকন ইমন, সুকন্যা মজুমদার ও পিন্টু ঘোষ।
সমালোচনামূলক প্রতিক্রিয়া
দ্য ডেইলি স্টারের রোবিনা রশিদ ভূঁইয়া বলেন চলচ্চিত্রটির শক্তিশালী দিক হল এর গল্প, যা "আবেগকে রোলার কোস্টারের মত উঠানামায় রত ছিল।" তিনি মানব সম্পদ প্রেরণকারী সেলিম এবং সন্তানের মৃত্যুশোকে কাতর বাবুর অভিনয়ের প্রশংসা করেন। দ্য হলিউড রিপোর্টারের ডেবোরাহ ইয়ং চলচ্চিত্রের গল্পটিকে "বলিষ্ঠ, বিয়োগান্তের দ্বিধাগ্রস্থ মিশ্রণ ও ফাঁসিকাঠের প্রহসন" বলে উল্লেখ করেন। তিনি তৌকীরের বলিষ্ঠ, উজ্জ্বল পরিচালনা এবং মানব প্রকৃতি ও মর্যাদার চিত্রায়নের প্রশংসা করেন। তিনিও ঘাবড়ে যাওয়া সেলিম ও অশ্রুসিক্ত বাবুর অভিনয়ের প্রশংসা করেন। এনটিভি অনলাইনের রেজওয়ান সিদ্দিকী অর্ণ লিখেছেন, "'অজ্ঞাতনামা' আবেগকে স্পর্শ করা একটি চলচ্চিত্র"। এর সুনিপুণ চিত্রায়নে মুন্সিয়ানা ফুটে ওঠেছে। তার কাছে চিত্রগ্রহণ, সম্পাদনা, আবহ সংগীত ভালো হলেও সূচনা সংগীত ততটা উন্নতমানের মনে হয় নি।
বিশুদ্ধ সিদ্ধান্ত পঞ্জিকা
বিশুদ্ধ সিদ্ধান্ত পঞ্জিকা হল ১৮৯০ খ্রিস্টাব্দে (১২৯৭ বঙ্গাব্দে) প্রকাশিত এবং গণিতজ্ঞ মাধবচন্দ্র চট্টোপাধ্যায় কর্তৃক সম্পাদিত একটি পঞ্জিকা। ১৮৯০ সাল থেকে এই পঞ্জিকা অদ্যাবধি ধারাবাহিক ভাবে প্রকাশিত হয়ে চলেছে।
নবপ্রণীত পঞ্জিকা
ঊনবিংশ শতাব্দীতে বাংলা ভাষায় প্রকাশিত সকল পঞ্জিকাই প্রাচীন জ্যোতির্বিজ্ঞান বিষয়ক গ্রন্থ সূর্যসিদ্ধান্তের উপর ভিত্তি করে নির্মিত হত। কিন্তু সূর্যসিদ্ধান্তের কিছু ত্রুটির কারণে সেই গ্রন্থ অনুসারে নির্ণীত তিথি, নক্ষত্র, ইত্যাদির সময়ের সাথে মহাকাশে ঘটিত প্রকৃত তিথি নক্ষত্রের সময়ের কিছু পার্থক্যের সৃষ্টি হচ্ছিল। তখন গণিতজ্ঞ মাধবচন্দ্র চট্টোপাধ্যায় সূর্যসিদ্ধান্তের সংস্কার ঘটিয়ে নৌসারণী অনুসরণে একটি সম্পূর্ণ বিজ্ঞানসম্মত পঞ্জিকা নির্মাণের উদ্যোগ গ্রহণ করেন। এরই ফলশ্রুতিতে ১৮৯০ সালে প্রকাশিত হয় দৃকসিদ্ধ "বিশুদ্ধ সিদ্ধান্ত পঞ্জিকা‌"। তার এই পঞ্জিকা প্রকাশের পরামর্শদাতারা ছিলেন প্রসিদ্ধ সংস্কারবাদী পঞ্জিকাকার ওড়িশার মহামহোপাধ্যায় চন্দ্রশেখর সিংহ সামন্ত,পশ্চিম ভারতের লোকমান্য বালগঙ্গাধর তিলক, শাস্ত্রবিদ পণ্ডিত বাপুদেব শাস্ত্রী, পণ্ডিত মদনমোহন মালব্য, মারঠি পণ্ডিত কেতকর, বাংলার মহামহোপাধ্যায় মহেশচন্দ্র ন্যায়রত্ন, শশধর তর্কচূড়ামণি, আচার্য যোগেশচন্দ্র রায় বিদ্যানিধি প্রমুখ পণ্ডিত ব্যাক্তিবর্গ। বিশিষ্ট আইনজীবী, গ্রন্থকার ও বিদ্যানুরাগী সারদাচরণ মিত্র এই পঞ্জিকা প্রণয়নের কাজে মহেশচন্দ্র ন্যায়রত্নকে সাহায্য করেছিলেন।
স্বীকৃতি
১৯৫২ সালে ভারত সরকারের উদ্যোগে গঠিত "পঞ্জিকা সংস্কার কমিটি" (Calendar Reform Committee) ভারতীয় পঞ্জিকাগুলিতে সংস্কারসাধন করে ভারতীয় জাতীয় বর্ষপঞ্জি অনুসারে যে নতুন "রাষ্ট্রীয় পঞ্চাঙ্গ" প্রণয়ন করে সেই পঞ্জিকার বিজ্ঞানভিত্তিক গণনার সাথে বিশুদ্ধ সিদ্ধান্ত পঞ্জিকার গণনা সম্পূর্ণ এক এবং সামঞ্জস্যপূর্ণ। উভয় পঞ্জিকাতেই নির্ভুল ভাবে তিথি, নক্ষত্র, ইত্যাদি নির্ণয় করা হয়ে থাকে। অর্থাৎ ভারত সরকারের পঞ্জিকা এবং বিশুদ্ধ সিদ্ধান্ত পঞ্জিকা উভয়েই দৃক্‌সিদ্ধ ও নির্ভুল তথ্য-সংবলিত। প্রসঙ্গত উল্লেখযোগ্য এই যে, ভারত সরকার গঠিত পঞ্জিকা সংস্কার কমিটির সম্পাদক নির্মলচন্দ্র লাহিড়ী ১৯৭৬ খ্রিস্টাব্দে পুত্র অরুণকুমার লাহিড়ীকে সঙ্গে নিয়ে কলকাতার ১৭,বৃন্দাবন মল্লিক ফার্স্ট লেনে "অ্যাস্ট্রো রিসার্চ ব্যুরো" তৈরি করে ষষ্ঠীচরণ জ্যোতির্ভূষণের সহায়তায় বিশুদ্ধ সিদ্ধান্ত পঞ্জিকার প্রকাশনার ভার গ্রহণ করেছিলেন। পশ্চিমবঙ্গ তথা ভারতের বিভিন্ন প্রতিষ্ঠান এই পঞ্জিকাকে স্বীকৃতি প্রদান করে এটি গ্রহণ করেছে। আন্তর্জাতিক কৃষ্ণভাবনামৃত সংঘ (ইস্কন), রামকৃষ্ণ মঠ ও মিশনের সকল শাখা, সৎসঙ্গ, তারকেশ্বরের তারকনাথ মন্দির, কাঞ্চী মঠ, ইত্যাদি প্রতিষ্ঠানের সমস্ত অনুষ্ঠান "বিশুদ্ধ সিদ্ধান্ত পঞ্জিকা" অনুসারেই পালিত হয়। কলকাতার আনন্দবাজার পত্রিকা, বর্তমান, দৈনিক স্টেটসম্যান, সংবাদ প্রতিদিন, আজকাল সহ বিভিন্ন পত্র-পত্রিকা বিশুদ্ধ সিদ্ধান্ত পঞ্জিকা অনুসারে তারিখ ও দিনপঞ্জী ইত্যাদি উল্লেখ করে থাকে।
মিন্টু দাস
মিন্টু দাস (জন্ম ২৬ আগস্ট ১৯৬৬) একজন ভারতীয় প্রাক্তন ক্রিকেটার। তিনি ১৯৮৫ থেকে ১৯৯৪ সালের মধ্যে বাংলার হয়ে ২৩ টি প্রথম-শ্রেণীর ম্যাচ খেলেছেন।
সাবিনা খাতুন
সাবিনা খাতুন (জন্ম: ২৫ অক্টোবর, ১৯৯৩, সাতক্ষীরা, বাংলাদেশ) একজন বাংলাদেশী পেশাদার মহিলা ফুটবলার, যিনি বাংলাদেশ মহিলা ফুটবল লীগ ক্লাব বসুন্ধরা কিংস মহিলা এবং বাংলাদেশ জাতীয় মহিলা ফুটবল দলে ফরোয়ার্ড হিসাবে খেলেন। বর্তমানে তিনি বাংলাদেশ জাতীয় মহিলা ফুটবল দলের অধিনায়কত্ব করছেন।
আন্তর্জাতিক ক্যারিয়ার পরিসংখ্যান
২০০৯ সালে জাতীয় দলের হয়ে সাবিনার অভিষেক ঘটে। ২০১৫ সাল থেকে তিনি জাতীয় দলের অধিনায়কের দায়িত্ব পালন করে আসছেন। ২০২২ সাফ চ্যাম্পিয়নশিপে বাংলাদেশ নারী দল তার নেতৃত্বে এবং অসাধারণ নৈপুণ্যে নেপালকে ৩-১ গোলে হারিয়ে প্রথমবারের মতো চ্যাম্পিয়ন হওয়ার গৌরব অর্জন করে।
ক্লাব
বসুন্ধরা কিংস মহিলা
টিলবারি বন্দর
ভৌগোলিক অবস্থান
লন্ডন সেতুর থেকে ভাটির দিকে ২৫ মাইল (৪০ কিমি) দূরে টেমস  নদীর তীরে টিলবারি বন্দর অবস্থিত, যেখানে একটি বাঁক দ্বারা নদীটি দক্ষিণ দিকে প্রবাহিত হয় এবং সেখানে নদীর প্রস্থ ৮০০ গজ (৭৩০ মিটার)। বাঁকটি টেমসের নিম্নে প্রবাহের অংশ: নদীর বাঁকের (মায়ান্ডারের) অভ্যন্তরে মার্শল্যান্ডের বিশাল এলাকা ছিল। বিপরীত উপকূলের গ্রভেসেন্ড দীর্ঘসময় জাহাজের প্রবেশপথের প্রবেশদ্বার ছিল, যেখানে  সমস্ত মালামাল ও যাত্রীদের বোঝাই বা খালাস করার জন্য নদীটি ব্যবহার করা হত। এখানে নর্থফ্লেট নৌবাহিনীর ডকইয়ার্ড ছিল এবং নতুন গভীর জলের ডকগুলি সামুদ্রিক কার্যকলাপের বিস্তৃতি ছিল।
নির্মাণ
লন্ডনের মূল ডকের সবগুলি শহরের কাছাকাছি নির্মিত, যেগুলি পর্যায়ক্রমে খোলা হয়েছিল ১৯ শতকের শুরুতে "ইস্ট অ্যান্ড ওয়েস্ট ইন্ডিয়া ডক কোম্পানি" (ই অ্যান্ড ডাব্লুআইডিসি) দ্বারা। রেলওয়ে এবং ক্রমবর্ধমান জাহাজের আকারের সাথে সাথে লন্ডনের কেন্দ্রস্থলে অবস্থিত অবস্থানটি গভীর জলের সুবিধার চেয়ে কম গুরুত্বপূর্ণ হয়ে পরে এবং বাঁকযুক্ত টেমস জাহাজ প্রবেশের সময় বাড়িয়ে দিছিল। কোম্পানিটি তাদের প্রতিদ্বন্দ্বী "লন্ডন অ্যান্ড সেন্ট ক্যাথরিন ডক কোম্পানি" (এলএন্ড স্টকেডিসি) এর সাথে দীর্ঘদিন ধরে প্রতিদ্বন্দ্বিতা করে আসছিল এবং এটিকে আয়ত্ত করার জন্য সবকিছুই করছিল। ১৮৮০ সালে লন্ডন সেতুর এবং মূল লন্ডন ডকগুলির থেকে ভাটিতে ১১ মাইল (১৮ কিমি) দূরে গলিয়ন্সরিচে টেমস নদীর তীরে অবস্থিত রয়্যাল অ্যালবার্ট ডকের উদ্বোধন করা হয়েছিল  "এল অ্যান্ড স্টকেডিসি" দ্বারা।
১৮৮২ সালে সংসদ আইন পরবর্তীতে টিলবারিতে ডক নির্মাণের অনুমতি দেয়; কাজটি এক একপক্ষকাল (১৫ দিন) পরে শুরু হয়েছিল, এবং ডকে প্রথম জাহাজ ১৭ এপ্রিল ১৮৮৬ সালে প্রবেশের করে ছিল। এই গ্লেনফ্রুন নামের জাহাজটি উদ্বোধনী অনুষ্ঠানের জন্য সরকারী দল বহন করে ডকটি খোলা হয়েছিল বাষ্পের যুগের শুরুতে, এবং তার অবস্থান শীঘ্রই সঠিক বলে প্রমাণিত।
নতুন ডক
উত্তর,কেন্দ্রীয় ও পশ্চিম শাখা ডক নামে তিনটি শাখা ডক, সাথে একটি প্রধান ডক একটি লকগেট দ্বারা সংযুক্ত, নর্থফ্লেটের বিপরীতে গ্রাউভেন্ড রিচ-এর উপর একটি জোয়ার অববাহিকায় মূল ডক গঠিত। জোয়ার অববাহিকায় এবং মুখ্য ডক মধ্যে দুটি শুষ্ক ডক ছিল।
ডকগুলির সম্প্রসারণ
১৯০৯ সালে উজানের ডকগুলির পাশাপাশি টিলবারি নতুন প্রতিষ্ঠিত পোর্ট অফ লন্ডন অথরিটির (পিএলএ) অংশ হয়ে ওঠে।
১৯৬০ এর দশকে টেমস নদীর উজানের (আপস্ট্রিম) ডকগুলি বন্ধ হওয়ার সময় পিএলএ আরও তিলবারি ডকের সুবিধাগুলি বাড়িয়ে দেয়। ১৯৬৩-১৯৬৬ সালের মধ্যে একটি বিশাল চতুর্থ শাখা ডক, মুখ্য ডক থেকে প্রায় ১ মাইল (১.৬ কিমি) উত্তরে স্থাপিত হয়। জোয়ারের অববাহিকাটি বন্ধ করা হয় এবং অবশেষে ভরাট করা হয়। ১৯৬৯ সালে নর্থফ্লেট হোপে (সময়ে ইউরোপের বৃহত্তম) একটি £৬ মিলিয়ন খরচে নির্মিত নদী শস্য টার্মিনালের ব্যবহার শুরু করে। ১৯৮০ এর দশকের প্রথম দিকে টিলাবেরি পিএলএ দ্বারা পরিচালিত শেষ ডক ছিল।
পিএলএ ১৯৬৭ সালে খোলা একটি নতুন কন্টেইনার বন্দরের জন্য £৩০ মিলিয়ন অর্থায়ন করেছিল। ১৯৬৮ সালের সেপ্টেম্বরে শ্রম বিষয়গুলি সম্পূর্ণ পরিষেবাটিকে শুরু হতে বাধা দেয়, যদিও ১৯৬৮ সালে মার্কিন যুক্তরাষ্ট্র লাইন ইউনিয়নগুলির সাথে একটি চুক্তিতে পৌঁছেছিল। ১৯৭৮ সালে, নর্থফ্লেট হোপে পুনরুদ্ধারকৃত জমিতে বৃহৎ কন্টেইনার জাহাজের জন্য একটি গভীর জল নদী পার্শ্ব জেটি খোলা হয়েছিল।
হুসাইন আল-মোগাহউই
হুসাইন আল-মোগাহউই (حسين المقهوي, জন্ম: ২৪ মার্চ ১৯৮৮) হলেন সৌদি আরবের একজন পেশাদার ফুটবলার, যিনি সৌদি পেশাদার লিগের ক্লাব আল আহলি এবং সৌদি আরব জাতীয় দলের হয়ে একজন মধ্যমাঠের খেলোয়াড় হিসেবে খেলেন।
বাংলাদেশ উদ্ভিদ ও প্রাণী জ্ঞানকোষ
বাংলাদেশ উদ্ভিদ ও প্রাণী জ্ঞানকোষ একটি বহু-খণ্ডের বিশ্বকোষ। এটি বাংলাদেশ এশিয়াটিক সোসাইটি প্রকাশ করেছে। এটি বাংলাদেশের জীববৈচিত্র্য সুন্দরভাবে তুলে ধরেছে।
খন্ড
বাংলাদেশ উদ্ভিদ ও প্রাণী জ্ঞানকোষ ২৮ খণ্ডে প্রকাশিত হয়। বইটি প্রধানত দুইটি মূল খণ্ডে বিভক্ত। এর মধ্যে ১১টি খণ্ড উদ্ভিদ সম্পর্কিত এবং ১৪টি খণ্ড প্রাণীকুলের বৈচিত্র‍্যকে তুলে ধরেছে।
বাংলাদেশ সমন্ধে খণ্ড
এটি একটি ২৩০ পৃষ্ঠার বিশ্বকোষ। এটিতে বাংলাদেশের পরিবেশ সম্পর্কে ২০টি প্রবন্ধ অন্তর্ভুক্ত করা হয়েছে। এই অংশে সুন্দরবন সম্পর্কে বর্ণনা করা হয়েছে।
সায়ানোব্যাকটেরিয়া, ব্যাকটেরিয়া এবং ছত্রাক
এটি ৪২৫ পৃষ্ঠার একটি খণ্ড যাতে প্রোকারিওটিস বা আদিকোষী অণুজীব সম্পর্কে বর্ণনা করা হয়েছে।
শৈবাল
ব্রাজিলের অ্যামাজন অববাহিকার পাশের ম্যানগ্রোভ বনভূমির পরই বিশ্বের দ্বিতীয় বৃহত্তম ব-দ্বীপ হল বাংলাদেশ। বাংলাদেশে ডিভিশন ক্লোরোফিয়া বা সবুজ শেওলা প্রচুর পরিমাণে রয়েছে। এই খণ্ডে বাংলাদেশ থেকে সংগ্রহ করা ১,৩১৭ প্রজাতির শৈবালের বর্ণনা দেওয়া হয়েছে। বাংলাদেশের অন্যতম খ্যাতিমান শৈবালবিদ জাতীয় অধ্যাপক একে.এম নুরুল ইসলাম বাংলাদেশের শৈবালবিদ্যার উপরে তার গবেষণাপত্র প্রকাশ করেছেন। কিছু আইরকসোকোনিয়া ফর্মোসা প্রজাতিটির শৈবাল শুধু বৈকাল হ্রদেই পাওয়া যায় সেসব প্রজাতিও বাংলাদেশে পাওয়া যায় তাও এই খণ্ডে বর্ণিত হয়েছে।
শৈবাল: ক্লোরোফিয়া - রোডোফাইটা
বইটির ৩য় খণ্ডে (অ্যাকানথ্যাসি-ভৌচারিএসি) ৮০০ প্রজাতির শৈবালের বর্ণনা করা হয়েছে। যা প্রায় ২০০০ প্রজাতির দেশের শৈবাল জীববৈচিত্র্যকে তুলে ধরেছে। বেশিরভাগ জলজ, তীব্র মানুষ্য ধ্বংসত্মাক ক্রিয়াকলাপ এবং জলাশয়ের দ্রুত হ্রাসের ফলে এদের আবাসস্থল হ্রাস পাচ্ছে। ফলে এই সমৃদ্ধ জীব বৈচিত্র্য যথেষ্ট হুমকির মধ্যে রয়েছে।
খণ্ড ৫-১২
৫-১২ খণ্ড ব্রায়োফাইটস থেকে উচ্চ ডিকোটাইলেডোনাস উদ্ভিদ সম্পর্কে বর্ণনা করা হয়েছে।
সূচক ভলিউম উদ্ভিদ
এটি বাংলাদেশের উদ্ভিদের সূচক হিসাবে পরিচিত।
খণ্ড ১৩-২৮
এই অংশে বাংলাদেশের জীবজন্তু বর্ণনা করা হয়েছে।
সম্পাদকগণ
বিশ্বকোষটির প্রধান সম্পাদক জিয়া উদ্দিন আহমেদ। অন্য সহকারী সম্পাদকরা হলেন
উই বুন তেক
উই বুন টে (১৮৫০-১৮৮৮) উই বিনের একমাত্র পুত্র এবং উই বিন অ্যান্ড কোং -এর ফার্মের পরবর্তী উত্তরসূরি ছিলেন, যেখানে তিনি ফার্মটির অবস্থান উন্নত ও দৃঢ় করেছিলেন। তিনি তান তক সেং হাসপাতাল এবং পো লেউং কুকের কমিটিতে দায়িত্ব পালন করেছিলেন। তিনি তান তক সেং হাসপাতালে $ ৪,০০০ অনুদান দিয়েছিলেন, যা প্রায় বিশ বছর ধরে সরকার বিনিয়োগ করেছিল এবং পরে হাসপাতালে তার নামে একটি ওয়ার্ড নির্মাণে ব্যয় করে। তাকে দয়ালু ও দাতব্য হিসাবে বর্ণনা করা হয়েছিল। উই বুন তেক ৩৮ বছর বয়সে ১৮৮৮ সালের ২২ সেপ্টেম্বর মারা যান। বুন তেক রোডটির নামকরণ করা হয়েছে তাঁর নামে।
নুরুন্নবী ছামদানী
মাওলানা নুরুন্নবী ছামদানী বাংলাদেশের ঝিনাইদহ জেলার রাজনীতিবিদ ও তৎকালীন যশোর-২ আসনের সাবেক সংসদ সদস্য।
প্রাথমিক জীবন
নুরুন্নবী ছামদানী ঝিনাইদহ জেলায় জন্মগ্রহণ করেন।
রাজনৈতিক জীবন
নুরুন্নবী ছামদানী বাংলাদেশ জামায়াতে ইসলামীর রাজনীতিবিদ। ঝিনাইদহ পৌরসভার চেয়ারম্যান ছিলেন তিনি। তিনি ১৯৭৯ সালের দ্বিতীয় জাতীয় সংসদ নির্বাচনে ইসলামী ডেমোক্রেটিক লীগের (আইডিএল) প্রার্থী হিসেবে তৎকালীন যশোর-২ আসন থেকে সংসদ সদস্য নির্বাচিত হন।
যুদ্ধাপরাধ বিতর্ক
মুক্তিযুদ্ধের সময় ঝিনাইদহে শান্তি কমিটির সভাপতি ছিলেন। তার নেতৃত্বে হত্যা ও পরে তার লাশ গুম করে ফেলা হয় বলে অভিযোগ আছে।
মানিক বন্দ্যোপাধ্যায়
মানিক বন্দ্যোপাধ্যায় (১৯ মে, ১৯০৮ - ৩ ডিসেম্বর, ১৯৫৬) ছিলেন একজন ভারতীয় বাঙালি কথাসাহিত্যিক। তার প্রকৃত নাম প্রবোধকুমার বন্দ্যোপাধ্যায়। প্রথম বিশ্বযুদ্ধের পর পৃথিবী জুড়ে মানবিক মূল্যবোধের চরম সংকটময় মুহূর্তে বাংলা কথা-সাহিত্যে যে কয়েকজন লেখকের হাতে সাহিত্যজগৎে নতুন এক বৈপ্লবিক ধারা সূচিত হয় মানিক বন্দ্যোপাধ্যায় ছিলেন তাদের মধ্যে অন্যতম। তার রচনার মূল বিষয়বস্তু ছিল মধ্যবিত্ত সমাজের কৃত্রিমতা, শ্রমজীবী মানুষের সংগ্রাম, নিয়তিবাদ ইত্যাদি। ফ্রয়েডীয় মনঃসমীক্ষণ ও মার্কসীয় শ্রেণীসংগ্রাম তত্ত্ব দ্বারা গভীরভাবে প্রভাবিত হয়েছিলেন যা তার রচনায় ফুটে উঠেছে। জীবনের অতি ক্ষুদ্র পরিসরে তিনি রচনা করেন চল্লিশটি উপন্যাস ও তিনশত ছোটোগল্প। তার রচিত পুতুলনাচের ইতিকথা, দিবারাত্রির কাব্য, পদ্মা নদীর মাঝি ইত্যাদি উপন্যাস ও অতসীমামী, প্রাগৈতিহাসিক, ছোটবকুলপুরের যাত্রী ইত্যাদি গল্পসংকলন বাংলা সাহিত্যের অন্যতম শ্রেষ্ঠ সম্পদ বলে বিবেচিত হয়। ইংরেজি ছাড়াও তার রচনাসমূহ বহু বিদেশি ভাষায় অনূদিত হয়েছে। ১৯৫৬ খ্রিষ্টাব্দের ৩ ডিসেম্বর, মাত্র আটচল্লিশ বছর বয়সে বিংশ শতাব্দীর অন্যতম শক্তিশালী এই কথাসাহিত্যিকের জীবনাবসান ঘটে।
প্রারম্ভিক জীবন
মানিক বন্দ্যোপাধ্যায় ১৯০৮ খ্রিষ্টাব্দের ১৯ মে (১৩১৫ বঙ্গাব্দের ৬ জ্যৈষ্ঠ) বিহারের সাঁওতাল পরগনা,বর্তমান ঝাড়খণ্ড রাজ্যের দুমকা শহরে জন্ম গ্রহণ করেন।তার পৈতৃক বাড়ি ঢাকার বিক্রমপুরের বর্তমান লৌহজং এ। জন্মপত্রিকায় তার নাম রাখা হয়েছিল অধরচন্দ্র। তার পিতার দেওয়া নাম ছিল প্রবোধকুমার আর ডাকনাম মানিক। তার পিতার নাম হরিহর বন্দ্যোপাধ্যায় ও মাতা নীরদাসুন্দরী দেবী। চৌদ্দ সন্তানের মধ্যে তিনি ছিলেন অষ্টম। পিতা হরিহর বন্দ্যোপাধ্যায় ছিলেন তদানীন্তন ঢাকা জেলার সেটেলমেন্ট বিভাগের সাব-রেজিস্টার। পিতার বদলির চাকরির সূত্রে মানিকের শৈশব-কৈশোর ও ছাত্রজীবন অতিবাহিত হয়েছে বাংলা-বিহার-ওড়িষার দুমকা, আরা, সাসারাম, কলকাতা, বারাসাত, বাঁকুড়া, তমলুক, কাঁথি, মহিষাদল, গুইগাদা, শালবণি, নন্দীগ্রাম, ব্রাহ্মণবাড়িয়া, টাঙ্গাইল প্রভৃতি শহরে। তার মা নীরদাসুন্দরীর আদিনিবাস ছিল পূর্ববঙ্গের বিক্রমপুরের লৌহজংএর গাউদিয়া গ্রামে। এই গ্রামটির পটভূমি তিনি রচনা করেন তার প্রসিদ্ধ উপন্যাস পুতুলনাচের ইতিকথা।
শিক্ষাজীবন
মানিক বন্দ্যোপাধ্যায়ের আভ্যন্তরিক রিয়ালিজম ঘেঁষা মনোভাব তাঁকে শিল্পজীবনের সৌন্দর্যের আদর্শ থেকে দৃষ্টি গ্রাহ্যভাবেই বিচ্যূত করেছে। এমন কি মধ্য ও শেষের দিকের লেখায় তিনি সচেতনভাবেই অসুন্দরের পূজারী হয়ে উঠেছিলেন বললেও অন্যায় হবে না।
১৯২৬ খ্রিষ্টাব্দে মানিক বন্দ্যোপাধ্যায় মেদিনীপুর জেলা স্কুল থেকে প্রবেশিকা পরীক্ষায় এবং ১৯২৮ খ্রিষ্টাব্দে বাঁকুড়া ওয়েসলিয় মিশন কলেজ থেকে আই.এস.সি. পরীক্ষায় উত্তীর্ণ হন। কলকাতা প্রেসিডেন্সি কলেজে গণিত বিষয়ে অনার্সে ভর্তি হন।
কলেজ ক্যান্টিনে একদিন আড্ডা দেওয়া অবস্থায় এক বন্ধুর সাথে মানিক বাজী ধরেন তিনি তার লেখা গল্প বিচিত্রায় ছাপাবেন। সে সময় কলকাতায় বিচিত্রা পত্রিকা ছিল অত্যন্ত বিখ্যাত এবং কেবল নামকরা লেখকেরাই তাতে লিখতেন। বন্ধুর সাথে বাজি ধরে মানিক লিখে ফেললেন তার প্রথম গল্প "অতসী মামী" এবং সেটি বিচিত্রার সম্পাদক বরাবর পাঠিয়ে দেন। গল্পের শেষে নাম সাক্ষর করেন মানিক বন্দ্যোপাধ্যায় হিসাবে। সম্পাদক উপেন্দ্রনাথ গঙ্গোপাধ্যায় লেখাটি পাঠানোর চার মাস পর বিচিত্রায় ছাপেন। প্রকাশের সাথে সাথেই গল্পটি পাঠকপ্রিয়তা অর্জন করে। মানিক বন্দ্যোপাধ্যায় নামটি পরিচিত হয়ে ওঠে বাংলা সাহিত্যাঙ্গনে। এরপর থেকে বিভিন্ন পত্র-পত্রিকায় লেখা পাঠাতে থাকেন মানিক। সাহিত্যচর্চায় মনোনিবেশের ফলে তার একাডেমিক পড়াশোনার ব্যাপক ক্ষতি হয়; শেষাবধি শিক্ষাজীবনের ইতি ঘটে। সাহিত্য রচনাকেই তিনি তার মূল পেশা হিসেবে বেছে নেন।
পত্রিকার সহসম্পাদক হিসেবে কাজ করেন। ১৯৩৯ খ্রিষ্টাব্দে তিনি একটি প্রেস ও প্রকাশনা সংস্থা প্রতিষ্ঠা করেন যা কিছুদিনের মধ্যেই বন্ধ হয়ে যায়।১৯৪৩ খ্রিষ্টাব্দে মানিক কয়েকমাস একটি সরকারি পদে অধিষ্ঠিত ছিলেন।
১৯৩৮ খ্রিষ্টাব্দে সুরেন্দ্রনাথ চট্টোপাধ্যায়ের মেয়ে কমলা দেবীর সঙ্গে তার বিয়ে হয়। ১৯৪৪ খ্রিষ্টাব্দে মানিক বন্দ্যোপাধ্যায় ভারতীয় কমিউনিস্ট পার্টিতে যোগ দেন। এ সময় থেকে তার লেখায় কম্যুনিজমের প্রভাব লক্ষ্য করা যায়। ১৯৪৬ সালে প্রগতি লেখক সংঘের যুগ্ম-সম্পাদক নির্বাচিত হন।
১৯৪৬ খ্রিষ্টাব্দে ভারতের দাঙ্গা-বিরোধী আন্দোলনে ভূমিকা রাখেন এবং ১৯৫৩ খ্রিষ্টাব্দে প্রগতি লেখক ও শিল্পী সম্মেলনে সভাপতিত্ব করেন।
সাহিত্য
পিতার বদলির চাকরির সূত্রে মানিকের শৈশব-কৈশোর ও ছাত্রজীবন অতিবাহিত হয়েছে বাংলা-বিহার-ওড়িষার দুমকা, আরা, সাসারাম, কলকাতা, বারাসাত, বাঁকুড়া, তমলুক, কাঁথি, মহিষাদল, গুইগাদা, শালবণি, নন্দীগ্রাম, ব্রাহ্মণবাড়িয়া, টাঙ্গাইল প্রভৃতি শহরে। তার মা নীরদাসুন্দরীর আদিনিবাস ছিল তৎকালীন পূর্ববঙ্গের (বর্তমান বাংলাদেশের) গাউদিয়া গ্রামে। এই গ্রামটির পটভূমি তিনি রচনা করেন তার প্রসিদ্ধ উপন্যাস পুতুলনাচের ইতিকথা। চাকরি সূত্রেই তার পিতা সাঁওতাল পরগনার দুমকায় গমন করেন। সেখানেই মানিকের জন্ম হয়েছিল। কিন্তু পূর্ব বাংলার বিভিন্ন অঞ্চলে ভ্রমণের কারণে ঐ সকল মানুষের জীবনচিত্র সম্পর্কে বেশ ভালো ধারণা ছিল মানিকের। তাই ঐ অঞ্চলের সাধারণ মানুষের জীবনচিত্রকে তার সাহিত্যে অপূর্ব দক্ষতার সাথে ফুটিয়ে তুলতে পেরেছেন। বিচিত্র সব মানুষ সম্পর্কে অভিজ্ঞতা লাভ করেছিলেন লেখক। তার এই সকল অভিজ্ঞতাকেই তিনি তার সাহিত্যে তুলে ধরেছেন বিচিত্র সব চরিত্রের আড়ালে। পদ্মার তীরবর্তী জেলেপাড়ার পটভূমিতে রচনা করেন পদ্মানদীর মাঝি উপন্যাসটি।
জীবনের প্রথমভাগে তিনি ফ্রয়েডীয় মতবাদ দ্বারা প্রভাবিত হয়েছিলেন। এছাড়া মার্কসবাদও তাকে যথেষ্ট প্রভাবিত করেছিল। তার অধিকাংশ রচনাতেই এই দুই মতবাদের নিবিড় প্রভাব লক্ষ্য করা যায়। ব্যক্তিগত ভাবে মানিক ছিলেন মধ্যবিত্ত মানসিকতার উত্তারাধিকারী। তার প্রথম গল্পগুচ্ছ অতসী মামী ও অন্যান্য সংকলনে সব কয়টি গল্প এবং প্রথম উপন্যাস দিবারাত্তির কাব্য মধ্যবিত্ত জীবনভিত্তিক কাহিনী নিয়ে গড়া। এছাড়া গ্রামীণ হতদরিদ্র মানুষের জীবন চিত্রও তার বেশকিছু লেখায় দেখতে পাওয়া যায়। মানিক বন্দ্যোপাধ্যায়ের সাহিত্যে বস্তুবাদের প্রভাব লক্ষণীয়। মনুষ্যত্ব ও মানবতাবাদের জয়গানই তার সাহিত্যের মুল উপজীব্য। দ্বিতীয় বিশ্বযুদ্ধ পরবর্তী আর্থ-সামাজিক, রাজনৈতিক ও রাষ্ট্রীয় জীবনের ভাঙ্গা গড়ার প্রত্যক্ষ ও পরোক্ষ প্রভাবকে তিনি তার সাহিত্যে চিত্রায়িত করেছেন। সমাজের শাসক ও পুঁজিপতিদের হাতে দরিদ্র সমাজের শোষণবঞ্চনার স্বরূপ তুলে ধরেছেন সাহিত্যের নানান চরিত্রের আড়ালে। মানিক বন্দ্যোপাধ্যায় সর্বমোট ৪০টি উপন্যাস এবং ৩০০টি ছোট গল্প রচনা করেছেন। তার লেখা অন্যতম ছোটগল্প হলো মাসি -পিসি।যেটি সর্বপ্রথম 'পূর্বাশা' পত্রিকায় ১৩৫২ বঙ্গাব্দের চৈত্র সংখ্যায় প্রকাশিত হয়।
মৃত্যু
১৯৩৫ খ্রিষ্টাব্দ থেকে লেখক মৃগী রোগে আক্রান্ত ছিলেন যা পরবর্তী কালে জটিল অবস্থায় গমন করে। জীবনের শেষদিকে তীব্র আর্থিক কষ্টে ভুগেছেন তিনি। দীর্ঘদিন রোগভোগের পর ৩রা ডিসেম্বর ১৯৫৬ খ্রিষ্টাব্দে তার মৃত্যু ঘটে।
ছোটগল্প
‌‌
স্যামুয়েল পি. হান্টিংটন
'''স্যামুয়েল পি. হান্টিংটন''' মার্কিন যুক্তরাষ্ট্রের একজন প্রসিদ্ধ রাষ্ট্রবিজ্ঞানী। হার্ভার্ড বিশ্ববিদ্যালয়ে অধ্যাপনা করেন। তিনি নব্বইয়ের দশকে 'সভ্যতার সংঘাত' (clash of civilizations) নামক তত্ত্বের জন্ম দেন, যেটি পরবর্তীতে সেপ্টেম্বর ১১-র সন্ত্রাসী হামলার পর তাঁকে ব্যাপক পরিচিতি এনে দেয়।
গাম্বিয়া জাতীয় ফুটবল দল
গাম্বিয়া জাতীয় ফুটবল দল (Gambia national football team) হচ্ছে আন্তর্জাতিক ফুটবলে গাম্বিয়ার প্রতিনিধিত্বকারী পুরুষদের জাতীয় দল, যার সকল কার্যক্রম গাম্বিয়ার ফুটবলের সর্বোচ্চ নিয়ন্ত্রক সংস্থা গাম্বিয়া ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৮ সাল হতে ফুটবলের সর্বোচ্চ সংস্থা ফিফার এবং ১৯৬৬ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫৩ সালের ৯ই ফেব্রুয়ারি তারিখে, গাম্বিয়া প্রথমবারের মতো আন্তর্জাতিক খেলায় অংশগ্রহণ করেছে; গাম্বিয়ায় অনুষ্ঠিত উক্ত ম্যাচে গাম্বিয়া সিয়েরা লিওনকে ২–১ গোলের ব্যবধানে পরাজিত করেছে।
গাম্বিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও গাম্বিয়া এপর্যন্ত একবারও অংশগ্রহণ করতে সক্ষম হয়নি।
এবু সিল্লাহ, পা মোদু জাগনে, এব্রিমা সোহনা, আসান সিসে এবং মোমোদু সিসের মতো খেলোয়াড়গণ গাম্বিয়ার জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০০৯ সালের জুন মাসে প্রকাশিত র‌্যাঙ্কিংয়ে গাম্বিয়া তাদের ইতিহাসে সর্বোচ্চ অবস্থান (৬৫তম) অর্জন করে এবং ২০১৭ সালের মার্চ মাসে প্রকাশিত র‌্যাঙ্কিংয়ে তারা ১৭৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে গাম্বিয়ার সর্বোচ্চ অবস্থান হচ্ছে ৯৩তম (যা তারা ১৯৮৪ সালে অর্জন করেছিল) এবং সর্বনিম্ন অবস্থান হচ্ছে ১৪৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
শুভময় দাশ
শুভময় দাস (জন্ম ২৬ ডিসেম্বর ১৯৮১) একজন ভারতীয় প্রথম-শ্রেণীর ক্রিকেটার যিনি বাংলার হয়ে খেলেন।
মাসিক মদীনা
থাম্ব|মাসিক মদীনার লোগো মাসিক মদীনা ঢাকার বাংলাবাজার থেকে প্রকাশিত একটি মাসিক ইসলামি পত্রিকা। এটি বাংলাদেশের সর্বাধিক প্রচারিত মাসিক পত্রিকা। ১৯৬১ সালে মুহিউদ্দীন খান এটি প্রতিষ্ঠা করেন। পত্রিকাটির উদ্ভোদনী অনুষ্ঠানে উপস্থিত ছিলেন মুহম্মদ শহীদুল্লাহ, ইবরাহীম খাঁ, গোলাম মোস্তফা, মোশাররফ হোসেন, তালিম হোসেন, চৌধুরী শামসুর রহমান, খান বাহাদুর জসিমুদ্দিন, দেওয়ান আবদুল হামিদ প্রমুখ বিখ্যাত ব্যক্তিবর্গ। প্রতিষ্ঠার পর থেকে আমৃত্যু পত্রিকাটির সম্পাদক ছিলেন মুহিউদ্দীন খান, তার মৃত্যুর পর তার ছেলে আহমদ বদরুদ্দীন খান সম্পাদনার দায়িত্ব পালন করছেন।
পত্রিকাটিকে মুহিউদ্দীন খানের অমর কীর্তি হিসেবে চিহ্নিত করা হয়। এর মাধ্যমে তিনি ইসলামি পত্রিকার এক নতুন ধারার সূচনা করেন। যার অনুকরণে পরবর্তীতে দেশের বিখ্যাত মাদ্রাসা ও বিভিন্ন জায়গা থেকে মাসিক পত্রিকা বের হয়। মাসিক মদিনাকে কেন্দ্র করে তিনি এক নীরব বিপ্লব ঘটিয়েছেন। আলেম থেকে শুরু করে সাধারণ মানুষের মধ্যে বাংলা ভাষায় ইসলামের আদর্শ ফুটিয়ে তোলার এক অনন্ত প্রেরণা জুগিয়েছেন। মাসিক মদীনা বাংলাদেশে একটি ইসলামি চিন্তা চেতনার লেখক বলয় সৃষ্টি করতে সক্ষম হয়েছে। ভারতীয় উপমহাদেশের বাইরেও পত্রিকাটির অসংখ্য পাঠক রয়েছে।
বর্ণনা
১৯৬১ সালের ১লা মার্চ ৫৫/৩ ইংলিশ রোড, ঢাকায় অবস্থিত মদীনা কার্যালয়ের সম্মুখস্থ খালি জায়গায় পত্রিকাটির উদ্বোধনী অনুষ্ঠানের আয়োজন করা হয়। খান বাহাদুর জসিমুদ্দিন একশ টাকায় পত্রিকাটির প্রথম কপি কিনে নেন এবং দ্বিতীয় কপি কিনেন ভাষা বিজ্ঞানী মুহাম্মদ শহীদুল্লাহ। পরদিন দৈনিক আজাদ, দৈনিক সংবাদ, দৈনিক ইত্তেফাক প্রভৃতি বিখ্যাত বাংলা পত্রিকার প্রথম পৃষ্ঠায় মাসিক মদীনার উদ্বোধনী অনুষ্ঠানের খবর ফলাও করে প্রকাশিত হয়। ধারাবাহিক প্রকাশনার দশ বছরের মাথায় ১৯৭১ সালের বাংলাদেশের স্বাধীনতা যুদ্ধ থেকে ১৯৭৩ সালের দুর্ভিক্ষের শেষ পর্যন্ত এর ধারাবাহিক প্রকাশনা বন্ধ থাকে। তারপর থেকে এখনও পত্রিকাটি নিয়মিত প্রকাশিত হচ্ছে। মাঝখানে পত্রিকাটির সম্পাদক মুহিউদ্দীন খানের নামে একাধিক ষড়যন্ত্র মূলক মামলা দায়ের করা হয়েছিল। ১৯৯৫ সালে শুনানী শেষে মেট্রোপলিটন ম্যাজিস্ট্রেট আবদুল হান্নান এক আদেশ বলে সম্পাদককে মামলা থেকে অব্যাহতি দেন। পত্রিকাটির সমসাময়িক আয়োজনের মধ্যে প্রশ্নোত্তর পর্বটি ব্যাপক পাঠকপ্রিয়তা পেয়েছে। ইতোমধ্যে পত্রিকাটির দীর্ঘ ৫০ বছরের সম্পাদকীয়গুলো একত্রে সন্নিবেশ করে ‘কালের কণ্ঠ’ নামে প্রকাশ করা হয়েছে।
নিয়মিত আয়োজন
পত্রিকাটির নিয়মিত আয়োজনের মধ্যে রয়েছে:
হাসানুল হক ইনু
জন্ম ও প্রাথমিক জীবন
হাসানুল হক ইনু ১২ নভেম্বর ১৯৪৬ সালে জন্মগ্রহণ করেন। তার পিতা এইচ এম কামরুল হক ছিলেন তৎকালীন কর্ণফুলী পেপার মিলের সাধারণ ব্যবস্থাপক। তার মাতার নাম বেগম হাসনাহেনা হক। জাতীয় নারী জোটের আহবায়ক এবং জাসদের কেন্দ্রীয় কমিটির সহ সভাপতি আফরোজা হক রীনা এমপি তার সহধর্মিণী। তাদের ১ ছেলে প্রকৌশলী শমিত আশফাকুল হক।
ইনু রাঙামাটির চন্দ্রঘোনার কর্ণফুলী পেপার মিলস হাইস্কুল থেকে মাধ্যমিক পাস করেন। তিনি ঢাকার নটরডেম কলেজ থেকে উচ্চ মাধ্যমিক পাস করেন। এর পর ১৯৭০ সালে পূর্ব পাকিস্তান প্রকৌশল ও কারিগরি বিশ্ববিদ্যালয় (পূপাপ্রকাবি) থেকে বিএসসি ইন কেমিক্যাল ইঞ্জিনিয়ারিং ডিগ্রি অর্জন করেন।
রাজনৈতিক ও কর্মজীবন
হাসানুল হক ইনুর রসায়ক প্রকৌশলী হিসেবে তার পেশাগত জীবন কেটেছিল মাত্র ৬ মাস।
তিনি ১৯৬৯ সালে পূর্ব পাকিস্তান ছাত্রলীগের পূর্ব পাকিস্তান প্রকৌশল ও কারিগরি বিশ্ববিদ্যালয় শাখার সাধারণ সম্পাদক, ১৪ ফেব্রুয়ারি ১৯৭০ সালে শহীদ সার্জেন্ট জহুরুল হক স্মরণে গঠিত পূর্ব পাকিস্তান ছাত্রলীগের সার্জেন্ট জহুর বাহিনীর মার্চপাস্টে নেতৃত্ব, ৭ জুন ১৯৭০ সালের পূর্ব পাকিস্তান ছাত্রলীগের জয়বাংলা বাহিনীর মার্চপাস্টে নেতৃত্বসহ ২৩ মার্চ ১৯৭১ সালে পল্টনে স্বাধীন বাংলা ছাত্র সংগ্রাম পরিষদের স্বাধীন বাংলার পতাকা উত্তোলনের নেতৃত্ব দেন।
১৯৭১ সালের মুক্তিযুদ্ধে অংশগ্রহণ করে তিনি ভারতের তান্দুয়াতে স্থাপিত বাংলাদেশ লিবারেশন ফোর্স (বিএলএফ), পরবর্তী নাম মুজিব বাহিনী গেরিলা প্রশিক্ষণ কেন্দ্রের ক্যম্প প্রধান ও প্রশিক্ষক হিসেবে ১০,০০০ মুক্তিযোদ্ধাকে গেরিলা যুদ্ধের প্রশিক্ষনের দায়িত্ব পালন করেন।
ইনু ২০০৮ সালের নবম, ২০১৪ সালের দশম ও ২০১৯ সালের একাদশ জাতীয় সংসদ নির্বাচনে ১৪ দলের প্রার্থী হিসেবে নৌকা মার্কা নিয়ে কুষ্টিয়া-২ আসন ( ভেড়ামারা-মিরপুর) থেকে সংসদ সদস্য নির্বাচিত হন।  তিনি ১৩ সেপ্টেম্বর ২০১২ সাল থেকে ৭ জানুয়ারি ২০১৯ সাল পর্যন্ত তথ্যমন্ত্রী হিসেবে দায়িত্ব পালন করেন। তিনি বর্তমানে তথ্য ও সম্প্রচার মন্ত্রণালয় সম্পর্কিত সংসদীয় কমিটির সভাপতি হিসেবে দায়িত্ব পালন করছেন। এছাড়াও তিনি জাতিসংঘের অঙ্গসংস্থা ইন্টারনেট প্রশাসন ফোরামের সংগঠন বাংলাদেশ ইন্টারনেট প্রশাসন ফোরামের চেয়ারম্যান হিসেবে দায়িত্ব পালন করছেন। পূর্বে ডাক ও টেলিযোগাযোগ মন্ত্রণালয় সংসদীয় কমিটির সভাপতি হিসেবে দায়িত্ব পালন করেন।
খেলোয়াড় জীবন
৬০-এর দশকে তৎকালীন পূর্ব পাকিস্তানের মোহামেডান স্পোর্টিং ক্লাবের গোলরক্ষক হিসেবে বেশ সুনাম অর্জন করেন। তিনি ১৯৬৫-৭০ পর্যন্ত ঢাকা প্রথম বিভাগ ফুটবল লীগে সেন্ট্রাল প্রিন্টিং এন্ড স্টেশনারি ক্লাব, ইস্ট এন্ড ক্লাব, ওয়ারি ক্লাব এবং সর্বশেষ ঢাকা মোহামেডান স্পোর্টিং ক্লাবের হয়ে খেলেন। তিনি ১৯৬৫ সালে পূর্ব পাকিস্তান ক্রীড়া প্রতিযোগিতায় হাইজাম্পে ২য় স্থান অধিকার করেন। ১৯৬৬ সালে পাকিস্তান ক্রীড়া দলের সদস্য হিসেবে পাক-জার্মান ক্রীড়া প্রতিযোগিতায় অংশগ্রহণ করেন এবং হাইজাম্পে ৩য় স্থান অধিকার করেন। তিনি ১৯৬৯ সালে পূর্ব পাকিস্তান চ্যাম্পিয়ন সম্মিলিত পূর্ব পাকিস্তান বিশ্ববিদ্যালয় ফুটবল দলের সদস্য হিসেবে লাহোরে সর্ব পাকিস্তান জাতীয় প্রতিযোগিতায় অংশগ্রহণ করেন। তিনি ১৯৬৯-৭০ সালে পূর্ব পাকিস্তান যুব ফুটবল দলের সদস্য হিসেবে খেলেন। পরবর্তীতে রাজনীতিতে অংশগ্রহণের জন্য তিনি খেলোয়াড় জীবন পরিত্যাগ করেন।
গ্রেফতার
খন্দকার মোশতাক আহমেদের সামরিক শাসনকালে ২৩ নভেম্বর ১৯৭৫ তারিখে গ্রেপ্তার হন এবং কারাবাস করেন। ১৭ জুলাই ১৯৭৬ খ্রিস্টাব্দে গোপন সামরিক আদালতে অবসরপ্রাপ্ত লেফটেনেন্ট কর্নেল আবু তাহেরের ফাঁসির মামলায় হাসানুল হক ইনুকে বারো বছরের কারাদণ্ড দেয়া হয়। তিনি ১৩ জুন ১৯৮০ সালে কারাগার থেকে মুক্তিলাভ করেন। হাসানুল হক ইনু অবসরপ্রাপ্ত লেফটেনেন্ট জেনারেল হুসেইন মুহাম্মদ এরশাদের সামরিক শাসন আমলে (১৯৮২-১৯৯০) দুইবার গ্রেফতার হন এবং কারাবরণ করেন।
প্রকাশনা
হাসানুল হক ইনুর অনেক বই প্রকাশিত হয়েছে। যার মধ্যে অন্যতম হলো: তিন দাগে ঘেরা বাংলাদেশ; বাংলাদেশের রাজনীতিতে সেনাবাহিনীর উপস্থিতি; গণতান্ত্রিক সংগ্রামের নয়া কৌশল; ঘুরে দাঁড়ানোর রাজনৈতিক-অর্থনৈতিক চিন্তা; গণমাধ্যম, গনতন্ত্র ও সাংবাদিকতা। এছাড়াও বিভিন্ন স্বনামধন্য পত্রিকায় তার দুই শতাধিকের উপরে রাজনৈতিক প্রবন্ধ প্রকাশিত হয়েছে।
সমালোচনা
১৯৭৫ সালে শেখ মুজিবুর রহমানের হত্যাকাণ্ডে তিনি জড়িত ছিলেন বলে অভিযোগ করেন বাংলাদেশ আওয়ামী লীগের প্রেসিডিয়াম সদস্য শেখ ফজলুল করিম সেলিম। তিনি এটি অস্বীকার করেন।
মার্ভ
মার্ভ‌ (Merw, Marw) মধ্য এশিয়ার একটি গুরুত্বপূর্ণ মরুদ্যান শহর ছিল। এর অবস্থান ছিল বর্তমান তুর্কমেনিস্তানের মেরির কাছে ঐতিহাসিক সিল্ক রোডের পাশে অবস্থিত। এই নগরীতেই জন্ম হয়েছিলো অর্ধ-পৃথিবীর মহান শাসক সুলতান আল্প আরসালান বেগের
এই স্থানে বেশ কিছু শহর অবস্থিত ছিল। সাংস্কৃতিক ও রাজনৈতিক আদানপ্রদানের কারণে এগুলোর কৌশলগত মূল্য ছিল। দাবি করা হয় যে ১২শ শতকে সংক্ষিপ্তকালের জন্য মার্ভ‌ বিশ্বের বৃহত্তম শহর ছিল। প্রাচীন মার্ভে‌র স্থান ইউনেস্কো কর্তৃক বিশ্ব ঐতিহ্যবাহী স্থান হিসেবে স্বীকৃত।
জ্যাক হিল
জন চার্লস জ্যাক হিল (Jack Hill; জন্ম: ২৫ জুন, ১৯২৩ - মৃত্যু: ১১ আগস্ট, ১৯৭৪) ভিক্টোরিয়ার মুরুম্বিনা এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ও অস্ট্রেলীয় রুলস ফুটবলার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫৩ থেকে ১৯৫৫ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ লেগ ব্রেক কিংবা গুগলি বোলিং করতেন। এছাড়াও, ডানহাতে নিচেরসারিতে ব্যাটিং করতেন জ্যাক হিল।
শৈশবকাল
জ্যাক হিলের পিতা অ্যালেক হিল স্টাইপেন্ডিয়ারি ম্যাজিস্ট্রেট ছিলেন। জ্যাক হিল বলারাতের সেন্ট প্যাট্রিক্স কলেজে মাধ্যমিক শিক্ষা সমাপণ করেন। ১৯৪১ সালে মেলবোর্নে চলে যান। নাভাল বোর্ডে কাজ করেন। ১৯৪২ থেকে ১৯৪৬ সময়কালে রয়্যাল অস্ট্রেলিয়ান এয়ার ফোর্সে সক্রিয় দায়িত্ব থেকে পর্যবেক্ষণ করেন।
সেন্ট প্যাট্রিক্স কলেজে অধ্যয়নকালীন অসাধারণ বিদ্যালয় ক্রিকেটার হিসেবে নিজেকে পরিচিত করে তুলেছিলেন। চার বছর ১১৮ উইকেট লাভ করেন। ঐ সময়ে কলেজের দলটি বছরে মাত্র চারটি খেলায় অংশ নিতো। ১৫ বছর বয়সে বলারাত ক্রিকেট অ্যাসোসিয়েশনের বড়দের দলে খেলার জন্যে তাকে মনোনীত করা হয়। মার্চ, ১৯৩৯ সালে মেলবোর্নে কান্ট্রি সপ্তাহ উৎসবের প্রাদেশিক বিভাগে অংশ নেন। মেলবোর্ন ক্রিকেট গ্রাউন্ডে ঐ খেলাগুলোর কমপক্ষে একটিতে অংশ নিয়েছিলেন তিনি।
১৯৪১-৪২ মৌসুমের শুরুতে মেলবোর্ন ক্রিকেট ক্লাবের সদস্যরূপে ডিস্ট্রিক্ট ক্রিকেটে অংশ নেন।
আরএএএফে চাকুরীরত অবস্থায় সিডনিতে অবস্থান করতেন। সেখানে থাকাকালে মোসম্যান ক্রিকেট ক্লাবে মাঝে-মধ্যে খেলতেন।  ১৯৪৫ সালে সেন্ট কিল্ডা ক্রিকেট ক্লাবে চলে যান।
অস্ট্রেলীয় রুলস ফুটবলে অংশগ্রহণ
সেন্ট প্যাট্রিক্স কলেজে হাফ-ফরোয়ার্ড অবস্থানে তারকা খেলোয়াড় ছিলেন। ১৯৪৩ সালের প্রাক-মৌসুমে রিচমন্ড ফুটবল ক্লাবের সাথে প্রশিক্ষণে অংশ নেন। ফলশ্রুতিতে, ১৯৪৩ সালের শুরুতে দলের সহায়ক তালিকায় তাকে অন্তর্ভুক্ত করা হয়েছিল। রিচমন্ডের দ্বিতীয় অষ্টাদশ দলের পক্ষে খেলেন।   ১৯৪৬ সালে রিচমন্ড থেকে অব্যহতি পান ও মাউন্টেইন ডিস্ট্রিক্ট ফুটবল অ্যাসোসিয়েশনে বেলগ্রাভ ফুটবল ক্লাবে যোগ দেন।
১৯৪৯ সালের ১৭ সেপ্টেম্বর তারিখে অনুষ্ঠিত সেমি-ফাইনাল খেলায় বেলগ্রাভের পক্ষে কিকে নয় গোল করেন। খেলায় তিনি ধাক্কা লেগে পড়ে যান। শুরুতে তিনি ভেবেছিলেন যে, তেমন আঘাত পাননি ও সুস্থ হয়ে যাবেন। কোন চিকিৎসা লাভের কথা ভাবেননি। ৪ অক্টোবর তারিখে কাজ করাকালে পড়ে যান ও হাসপাতালে নীত হন। সেখানে তার মাথার খুলিতে ফাটলের কথা জানা যায়। এটি তার ফুটবল খেলোয়াড়ী জীবনে খুলিতে দ্বিতীয়বারের মতো ফাটল ছিল।  তাৎক্ষণিকভাবে ফুটবল খেলা থেকে তার অবসর কথা জানান। এ পর্যায়ে এক মৌসুমে গোল-কিকে ১৫২ গোলের নতুন রেকর্ড গড়েন।
প্রথম-শ্রেণীর ক্রিকেট
১৯৪৫-৪৬ মৌসুম থেকে ১৯৫৫-৫৬ মৌসুম পর্যন্ত জ্যাক হিলের প্রথম-শ্রেণীর খেলোয়াড়ী জীবন চলমান ছিল। ১৯৪৬ সাল থেকে ১৯৫৬ সাল পর্যন্ত ভিক্টোরিয়ার সদস্যরূপে শেফিল্ড শিল্ডে ৬৯টি খেলায় অংশ নিয়েছেন। এ পর্যায়ে ৮৬৭ রান ও ২১৮টি উইকেটের সন্ধান পেয়েছেন তিনি। ভিক্টোরিয়ার পক্ষে প্রথমবারের মতো বল হাতে নিয়ে প্রথম বলেই সাউথ অস্ট্রেলিয়ার ব্যাটসম্যান টমাস এলিয়ট ক্লোজকে আউট করে প্রথম উইকেট লাভ করেন।   এছাড়াও, শেফিল্ড শিল্ডের ক্রিকেটে সবচেয়ে সহজ রান তোলার সুযোগ পেয়েও রান নিতে না পারার কারণে পরিচিতি পেয়েছেন। ২৪ ডিসেম্বর, ১৯৫৫ তারিখ শনিবার সেন্ট কিল্ডা ক্রিকেট মাঠে নিউ সাউথ ওয়েলসের বিপক্ষে ভিক্টোরিয়ার প্রথম ইনিংসে তিনি এ সুযোগ হাতছাড়া করেন।
২৯ অক্টোবর, ১৯৪৯ তারিখের পূর্ব-পর্যন্ত ক্রিকেট খেলায় অংশগ্রহণের পূর্ণাঙ্গ শারীরিক সক্ষমতা ছিল না। এ জাতীয় মাথায় আঘাতের কারণে সময়ে সময়ে মাথা ব্যথার সৃষ্টি হতো ও জীবনের বাদ-বাকী সময় ভোগ করতে থাকেন। প্রায়শঃই ক্রিকেট খেলায় অংশগ্রহণে বিশেষ ধরনের মাথা ব্যথার পাউডার তাকে ব্যবহার করতে হতো।
আন্তর্জাতিক ক্রিকেট
১৯৫৩ সালের টেস্ট দল নির্বাচনের বিষয়শে একটি সংবাদপত্রে তার বোলিং ভঙ্গীমা নিয়ে প্রতিবেদন প্রকাশিত হয়:
ইংল্যান্ড গমন
ইংল্যান্ড গমনের পূর্বে মার্চ, ১৯৭৩ সালে হোবার্টে জ্যাক হিল অস্ট্রেলিয়া একাদশের সদস্যরূপে তাসমানিয়া দলের মুখোমুখি হন। প্রথম দিন শেষে অস্ট্রেলীয় একাদশ ৫০৫/৯ তুলে। দ্বিতীয় দিন শেষে তাসমানিয়া দল তাদের দ্বিতীয় ইনিংসে ২১/২ তুলে। এ পর্যায়ে দলটি ২০২ রানে গুটিয়ে যায় ও ফলো-অনের মুখোমুখি হয়। হিল এগারো ওভার বোলিং করে তিন মেইডেন সহযোগে ০/২৪ লাভ করেন। তাসমানিয়া দল দ্বিতীয় ইনিংসে ২৩৪ রান তুলে গুটিয়ে যায়। হিল ১১ ওভারে তিন মেইডেন সহযোগে ২/২৮ পান।
দলটি লঞ্চেস্টনে যায়। সেখানে সম্মিলিত নর্দার্ন তাসমানিয়া দলের বিপক্ষে একটি খেলায় অংশ নেয়। অস্ট্রেলিয়া একাদশ দলে লিন্ডসে হ্যাসেট (অধিনায়ক), আর্থার মরিস (সহঃ অধিনায়ক), রন আর্চার, রিচি বেনো, অ্যালান ডেভিডসন, জিম ডি কার্সি, জ্যাক হিল, গ্রেইম হোল, বিল জনস্টন, গিল ল্যাংলি ও কলিন ম্যাকডোনাল্ডকে নিয়ে গঠন করা হয়। হিলকে দ্বাদশ খেলোয়াড় হিসেবে রাখা হয়েছিল। তবে, খেলা পূর্বদিন দাঁতের ব্যথায় কাতর হয়ে পড়া রে লিন্ডওয়ালের স্থলাভিষিক্ত হন। দলের বাদ-বাকী সদস্যরা শক্তিশালী প্রতিপক্ষের সদস্য হন। ইয়ান ক্রেগ, কিথ মিলার, নীল হার্ভে, ডগ রিং ও ডন টলন সম্মিলিত নর্দার্ন তাসমানিয়া দলের পক্ষে খেলেন। প্রথম দিন শেষে সম্মিলিত একাদশ ২৭২ রানে আউট হন। হিলের পরিসংখ্যান ছিল ০/২৭। অস্ট্রেলিয়া একাদশ বিনা উইকেটে ৯৩ রান তুলে। দ্বিতীয় দিন শেষে অস্ট্রেলিয়া একাদশ ৪৬৯ রান তুলে। হিল করেন ২০ রান। সম্মিলিত একাদশ ১৯/২ করে। দ্বিতীয় দিনে জ্যাক হিল বোলিং করেননি। শেষদিন সম্মিলিত একাদশ ২৪৫ রান তুলে। হিল করেন ৩/৫৮। কোন উইকেট না হারিয়ে ৪১ রান সংগ্রহের মাধ্যমে অস্ট্রেলিয়া একাদশ খেলায় জয় পায়।
১৯৫৩ সালের অ্যাশেজ সিরিজ খেলার উদ্দেশ্যে দলের সাথে ইংল্যান্ড গমন করেন। ১৯৫৩ সালে ইংল্যান্ডে পুরো সফরে সর্বমোট ৩৪টি খেলা অনুষ্ঠিত হয়। তন্মধ্যে, পাঁচটি টেস্ট খেলাসহ আরও ২৯টি খেলা টেস্টের পূর্বে ও মাঝখানে আয়োজন করা হয়েছিল। পাঁচ টেস্টের মধ্যে অ্যাশেজ সিরিজের দুইটিতে অস্ট্রেলিয়ার পক্ষে খেলেন। তার অংশগ্রহণকৃত প্রথম টেস্টটি বৃষ্টিবিঘ্নিত হয়। ১১-১৬ জুন, ১৯৫৩ তারিখে ট্রেন্ট ব্রিজে অ্যাশেজ সিরিজের প্রথম টেস্টে তার সাথে অ্যালান ডেভিডসনেরও একযোগে অভিষেক পর্ব সম্পন্ন হয়। ড্র হওয়া ঐ খেলায় তিনি শূন্য ও চার রান তুলেন। বল হাতে নিয়ে ৩/৩৫ ও ১/২৬ পান।
৯ - ১৪ জুলাই, ১৯৫৩ তারিখে ওল্ড ট্রাফোর্ডে অনুষ্ঠিত সিরিজের তৃতীয় টেস্টে নিজস্ব দ্বিতীয় টেস্ট খেলেন। ড্র হওয়া ঐ খেলায় অপরাজিত ৮ ও ০ রান তুলেন এবং ইংল্যান্ডের একমাত্র ইনিংসে ৩/৯৭ পান। হেডিংলিতে অনুষ্ঠিত সিরিজের চতুর্থ টেস্টে তাকে দ্বাদশ খেলোয়াড় হিসেবে রাখা হয়। সিরিজের প্রথম চার টেস্ট ড্র হয়। শেষ খেলায় তিনি অংশ নেননি ও এমসিসি দল আট উইকেটে বিজয়ী হয়। এ সফরে অতিরিক্ত আরও ২৯টি খেলায় সফরকারীরা অংশ নেয়। তন্মধ্যে, তিনি ২০টি খেলার সুযোগ পান।
ওয়েস্ট ইন্ডিজ গমন
১৪ থেকে ২০ মে, ১৯৫৫ তারিখে ব্রিজটাউনের কেনসিংটন ওভালে সিরিজের চতুর্থ টেস্টে একমাত্র খেলায় অংশ নেন। ড্র হওয়া ঐ খেলায় তিনি অপরাজিত ৮ রান ও ১ রান তুলেন। এছাড়াও, বল হাতে নিয়ে ০/৭১ ও ১/৪৪ পান।
ছয়টি অতিরিক্ত খেলার মধ্যে তিনি পাঁচটিতে খেলেন। ২০ - ২২ এপ্রিল: গায়ানার বোর্দায় ব্রিটিশ গায়ানার বিপক্ষে অস্ট্রেলিয়া একাদশ ইনিংস ও ১৩৪ রানে জয় পায়। তবে, তাকে ব্যাট হাতে মাঠে নামতে হয়নি। এ খেলার প্রথম ইনিংসে ব্যক্তিগত সেরা বোলিং পরিসংখ্যান ৫/৫০ ও দ্বিতীয় ইনিংসে ৫/১৫ লাভ করেন। তিনি দুইবার করে রোহন কানহাই, প্যাট্রিক কারমাইকেল লিগল, ইভান মাদ্রে এবং একবার করে উইলফ্রেড এডান, ক্লিফ ম্যাকওয়াট, চার্লস ও’নীল পল ও নরম্যান ডেলিসলে উইটকে আউট করেন।
দলে প্রত্যাখ্যান
ওয়েস্ট ইন্ডিজ সফর শেষে আর তাকে টেস্ট দলে নেয়ার জন্যে বিবেচিত করা হয়নি। সাধারণ দৃষ্টিকোণে তিনি টেস্ট দলে অন্তর্ভুক্তির লক্ষ্যে চেষ্টা করে যাচ্ছিলেন।
সমগ্র খেলোয়াড়ী জীবনে অংশগ্রহণকৃত তিন টেস্টে আট উইকেট পান। ট্রেভর বেইলি ও ডন কেনিয়নকে দুইবার করে এবং পিটার মে, টম গ্রেভেনি, বিল এডরিচ ও ওয়েস্ট ইন্ডিজের জন হল্টকে আউট করেন। পাশাপাশি দুইট ক্যাচ তালুবন্দী করেন ও ২১ রান তুলতে পেরেছিলেন।
১৯৫৬ সাল পর্যন্ত ভিক্টোরিয়ার রাজ্য দলে খেলেন। লিন্ডসে হ্যাসেটের সাথে থেকে ক্রিকেট কোচিং স্কুল লিন্ডসে হ্যাসেট স্কুল অব ক্রিকেট পরিচালনা করেন। ডগ রিং, আর্নি ম্যাককরমিক, জন এডওয়ার্ডসকে কোচিংয়ে অভিজ্ঞ হিসেবে সাবেক ফিটজরয় অফ-স্পিনার জো প্লান্টের তত্ত্বাবধানে নিযুক্ত করেন।
ডিস্ট্রিক্ট ক্রিকেট
১৯৫৮ সালে সেন্ট কিল্ডা দলের সদস্যরূপে প্রতিপক্ষকে সর্বনিম্ন রানে গুটিয়ে ফেলার খেলায় অংশ নিয়েছিলেন। ১৫ নভেম্বর, ১৯৫৮ তারিখে সেন্ট কিল্ডা ক্রিকেট গ্রাউন্ডে অনুষ্ঠিত খেলায় নর্থকোটকে প্রথম ইনিংসে মাত্র ৩৩ রানে গুটিয়ে ফেলে তার দল। মাত্র দুইজন ফাস্ট বোলার জন এডওয়ার্ডস ও পিটার হসকিং বৃষ্টিবিঘ্নিত খেলায় বোলিং করেছিলেন। দ্বিতীয় ইনিংসে তিনি ৫/২১ পান। তন্মধ্যে, বিল লরিকে ১৪ রানে এলবিডব্লিউতে বিদেয় করেন।
নভেম্বর, ১৯৬১ সালে জেলা পর্যায়ের ক্রিকেটে জ্যাক হিল ও জন এডওয়ার্ডস উভয়েই সেন্ট কিল্ডা ক্রিকেট ক্লাবে খেলা অবস্থায় ৫০০ উইকেট লাভের দ্বারপ্রান্তে ছিলেন। এ পর্যায়ে তারা ৪৯৭ ও ৪৯৬ উইকেটধারী হন। ৪ নভেম্বর পরবর্তী শনিবারে জ্যাক হিল ৪/৬ পান। কিন্তু, এডওয়ার্ডস কোন উইকেট লাভে সক্ষম হননি।
১৯৬৩-৬৪ মৌসুমে ডিস্ট্রিক্ট ক্রিকেটে সেন্ট কিল্ডা ক্রিকেট ক্লাবের পক্ষে সর্বশেষ খেলা অংশগ্রহণ করেন জ্যাক হিল। মার্চ, ১৯৬৪ সালে ঐ প্রতিযোগিতার সেমি-ফাইনালে এসেনডনের মুখোমুখি হন তিনি। সেন্ট কিল্ডা খেলায় পরাজিত হয়। একমাত্র ইনিংসে তিনি ৭ রান তুলেন ও কোন উইকেট লাভে ব্যর্থ হন।
১৯৫০ সালে প্রাহরান ক্রিকেট ক্লাবের অধিনায়ক ইভান পোর্টার এক সাক্ষাৎকারে মন্তব্য করেন যে, তিনি তার সুদীর্ঘ খেলোয়াড়ী জীবনে অনেক বোলারের মুখোমুখি হলেও জ্যাক হিলের বোলিং তাকে বিমোহিত করেছিল। তার বল থেকে রান সংগ্রহ করা বেশ কঠিন ব্যাপার ছিল।
২০০৯-১০ মৌসুমের ডিস্ট্রিক্ট ক্রিকেট প্রতিযোগিতা শেষে হ্যারি জাচারিয়ার সাথে এক মৌসুমে ৬৮ উইকেট নিয়ে সেন্ট কিল্ডা ক্রিকেট ক্লাবের পক্ষে যৌথভাবে সর্বোচ্চ উইকেট লাভকারী ছিলেন। পূর্ণাঙ্গ খেলোয়াড়ী জীবনে ১২.৯৯ গড়ে ৬১২ উইকেট পেয়েছেন তিনি।
ব্যক্তিগত জীবন
বলারাত স্পোর্টস মিউজিয়ামস হল অব ফেমের সদস্য তিনি। ১১ আগস্ট, ১৯৭৪ তারিখে ৫১ বছর বয়সে ভিক্টোরিয়ার কলফিল্ড এলাকায় জ্যাক হিলের দেহাবসান ঘটে।
মৃত্যুকালীন তিনি কমনওয়েলথ ডিপার্টম্যান্ট সোশ্যাল সিকিউরিটির ভিক্টোরিয়া দপ্তরের বয়স ও পঙ্গু ভাতা বিভাগের সর্বোচ্চ পর্যায়ের সরকারি চাকুরীজীবি ছিলেন। এছাড়াও তিনি সেন্ট কিল্ডা ক্রিকেট গ্রাউন্ডের টিকেট বিক্রয়কর্মীদের ব্যবস্থাপনা ও দেখাশোনার দায়িত্বপ্রাপ্ত ছিলেন। পাশাপাশি, ফিটজরয় ফুটবল ক্লাব ও সাউথ মেলবোর্ন ফুটবল ক্লাবের খেলা আয়োজনেও দেখাশোনা করতেন।
বিহার দিবস
বিহার দিবস (𑂥𑂱𑂯𑂰𑂩 𑂠𑂱𑂫𑂮) হচ্ছে ভারতের বিহার রাজ্যের প্রতিষ্ঠাবার্ষিকী হিসেবে পালিত দিবস। প্রতি বছর ২২ মার্চে দিবসটি পালন করা হয়। ১৯১২ সালে ব্রিটিশরা বাংলা প্রদেশ থেকে পৃথক করে এই প্রদেশ (পরবর্তীতে রাজ্য) গঠন করে করেছিল।  এই  দিবস উপলক্ষে দদিনটি বিহারের সরকারি ছুটির দিন।
মুখ্যমন্ত্রী নীতীশ কুমারের আমলে বিহার সরকার বিহার দিবস পালন বড় আকারে উদ্‌যাপন শুরু করে। ভারত ছাড়াও, আমেরিকা যুক্তরাষ্ট্র, জার্মানি, ব্রিটেন, স্কটল্যান্ড, অস্ট্রেলিয়া, কানাডা, বাহরাইন, কাতার, সংযুক্ত আরব আমিরাত, ত্রিনিদাদ ও টোবাগো এবং মরিশাস সহ বিভিন্ন দেশে অবস্থানরত বিহারিরা দিবসটি উদ্‌যাপন করে থাকে।
বিশ্বনাথ পাড়িয়াল
বিশ্বনাথ পাড়িয়াল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায়  দুর্গাপুর পশ্চিম বিধানসভা কেন্দ্রের বিধায়ক হিসেবে দায়িত্ব পালন করছেন।
ক্রিস্তফ কিয়েশ্‌লফ্‌স্কি
(পোলীয় ভাষায়: Krzysztof Kieślowski) (২৭শে জুন, ১৯৪১ – ১৩ই মার্চ, ১৯৯৬) পোল্যান্ডের খ্যাতিমান চলচ্চিত্র পরিচালক ও চিত্রনাট্যকার। তার সবচেয়ে উল্লেখযোগ্য সৃষ্টি দশ খন্ডের টেলিভিশন চলচ্চিত্র "ডেকালোগ" (Dekalog) এবং "থ্রি কালার্স ত্রয়ী"। চলচ্চিত্রের মাধ্যমে তিনি বিশ্বজুড়ে মানুষের মিলগুলো ফুটিয়ে তুলতে চেয়েছিলেন। ক্যারিয়ারের প্রথম দিকে তার সিনেমার মূল বিষয়বস্তু ছিল রাজনৈতিক বাস্তবতা, কিন্তু পরবর্তীতে তিনি বিমূর্ত অধিবিদ্যা ও দর্শনের দিকে ঝুঁকে পড়েন।
দ্য বডি (উপন্যাসিকা)
১৯৬০ সালের গ্রীষ্মে ক্যাসল রক নামের কাল্পনিক এক শহরের চার বন্ধুর দুঃসাহসিক এক অভিযান উপন্যাসিকাটির মূল উপজীব্য। পাশের চেম্বারলেইন শহর থেকে একবার রে ব্রাওয়ার নামের একটা ছেলে হারিয়ে যায়। সবার ধারণা, ছেলেটা সম্ভবত মারা গেছে। গর্ডি লেকান্স আর তার তিন বন্ধু, ক্রিস চেম্বার্স, টেডি ডুশাম্প আর ভার্ন টেসিও সিদ্ধান্ত নেয় তারা ছেলেটার লাশ খুঁজে বের করবে। বাবা-মাকে ক্যাম্পিঙের কথা বলে ওরা বেরিয়ে পড়ে ছেলেটাকে খুঁজতে। সেই যাত্রায় চার কিশোর, যারা প্রত্যেকে পারিবারিক নির্যাতনের শিকার, একটা সময়ে কঠিন এক সত্যের মুখোমুখি হয়: তাদের ভবিষ্যতকে গড়বার জন্যে এই ছোট্ট শহরটার আর কিছুই দেবার নেই।
ইয়ানতো তানতো
ইয়ানতো তানতো (চীনা নাম: চেন জিয়াংহাই, ১৫ এপ্রিল ১৯৫৫ - ২৬ সেপ্টেম্বর ১৯৯৭) একজন ইন্দোনেশীয় ব্যবসায়ী ছিলেন। তিনি ইন্দোনেশিয়ার মেডানে জন্মগ্রহণ করেছিলেন। তিনি সিঙ্গাপুরের গোল্ডেন ইগল গ্রুপের সিইও এবং এশিয়া প্যাসিফিক রিসোর্সস ইন্টারন্যাশনাল হোল্ডিংসের সিইও হিসাবে দায়িত্ব পালন করেছিলেন। ১৯৯৭ সালে, গারুডা ইন্দোনেশিয়া ১৫২ ফ্লাইটের দুর্ঘটনায় তিনি নিহত হন। তিনি ইন্দোনেশিয়ার ধনী ব্যক্তি সুকান্ত তানতোর ছোট ভাই।
শেখ হাসিনা
শেখ হাসিনা ওয়াজেদ (জন্ম: ২৮ সেপ্টেম্বর ১৯৪৭) বাংলাদেশের বর্তমান প্রধানমন্ত্রী। তিনি বাংলাদেশের একাদশ জাতীয় সংসদের সরকারদলীয় প্রধান এবং বাংলাদেশ আওয়ামী লীগের সভানেত্রী। তিনি বাংলাদেশের ইতিহাসে সবচেয়ে দীর্ঘ সময় ধরে দায়িত্ব পালন করা প্রধানমন্ত্রী।
শেখ হাসিনা বাংলাদেশের প্রথম রাষ্ট্রপতি শেখ মুজিবুর রহমানের কন্যা। তার রাজনৈতিক কর্মজীবন প্রায় চার দশকেরও বেশি সময়ব্যাপী বিস্তৃত। তিনি ১৯৮৬ থেকে ১৯৯০ ও ১৯৯১-১৯৯৫ পর্যন্ত বিরোধী দলের নেতা এবং ১৯৯৬-২০০১ পর্যন্ত প্রধানমন্ত্রীর দায়িত্ব পালন করেন এবং ১৯৮১ সাল থেকে তিনি আওয়ামী লীগের সভাপতির দায়িত্ব পালন করছেন।   ২০০৮ সালে জনগণের বিপুল ভোটে জয়ী হয়ে তিনি প্রধানমন্ত্রী হিসেবে ফিরে আসেন। ২০১৪ সালের জানুয়ারিতে একটি বিরোধীদলবিহীন নির্বাচনে তিনি তৃতীয়বারের মত প্রধানমন্ত্রী হন। নির্বাচনটি বিরোধীদল কর্তৃক বর্জিত এবং আন্তর্জাতিক পর্যবেক্ষকদের দ্বারা সমালোচিত হয়েছিল। ২০১৮ সালের ডিসেম্বরে তিনি সহিংসতায় দুষ্ট ও বিরোধীদল কর্তৃক সাজানো নির্বাচন হিসেবে সমালোচিত একটি নির্বাচনে চতুর্থ মেয়াদে প্রধানমন্ত্রী হন।
শেখ হাসিনা বিশ্বের অন্যতম সর্বোচ্চ ক্ষমতাশালী ব্যক্তি হিসেবে বিবেচিত। ফোর্বস সাময়িকীর দৃষ্টিতে বিশ্বের সবচেয়ে ক্ষমতাধর ১০০ নারীর তালিকায় ২০২০ সালে তার অবস্থান ছিল ৩৯তম, ২০১৯ সালে তার অবস্থান ছিল ২৯তম, ২০১৮ সালে ২৬তম এবং ২০১৭ সালে ৩০তম। এছাড়া যুক্তরাষ্ট্র-ভিত্তিক ফরেইন পলিসি নামক সাময়িকীর করা বিশ্বব্যাপী শীর্ষ ১০০ বৈশ্বিক চিন্তাবিদদের তালিকায় শেখ হাসিনা জায়গা করে নিয়েছেন। তিনি বিশ্ব নারী নেত্রী পরিষদ-এর একজন সদস্য, যা বর্তমান ও প্রাক্তন নারী রাষ্ট্রপতি ও প্রধানমন্ত্রীদের একটি আন্তর্জাতিক নেটওয়ার্ক।
প্রারম্ভিক জীবন
শেখ হাসিনা পূর্ব পাকিস্তানের টুঙ্গিপাড়ায় (বর্তমানে গোপালগঞ্জ জেলার টুঙ্গিপাড়া) ১৯৪৭ সালের ২৮শে সেপ্টেম্বর জন্মগ্রহণ করেন। তার পিতা বাংলাদেশের প্রথম রাষ্ট্রপতি শেখ মুজিবুর রহমান এবং মাতা বেগম ফজিলাতুন্নেসা। তিনি পাঁচ ভাইবোনের মধ্যে সবার বড়। তিনি টুঙ্গিপাড়াতে বাল্যশিক্ষা নেন।
উত্তরা দক্ষিণ মেট্রো স্টেশন
উত্তরা দক্ষিণ মেট্রো স্টেশন ঢাকা মেট্রোরেলের একটি স্টেশন। এই স্টেশনটি ঢাকার উত্তরায় অবস্থিত। স্টেশনটি এমআরটি লাইন ৬-এর অন্তর্গত।
শেখ হাসিনা
প্রারম্ভিক জীবন
১৯৫৪ সাল থেকে তিনি ঢাকায় পরিবারের সাথে মোগলটুলির রজনী বোস লেনের বাড়িতে বসবাস শুরু করেন। পরে মিন্টো রোডের সরকারি বাসভবনে স্থানান্তরিত হন। ১৯৫৬ সালে তিনি টিকাটুলির নারীশিক্ষা মন্দির বালিকা বিদ্যালয়ে ভর্তি হন। ১৯৬১ সালের ১ অক্টোবর ধানমন্ডির ৩২ নম্বরের বাড়িতে থাকা শুরু করেন। ১৯৬৫ সালে তিনি আজিমপুর বালিকা উচ্চ বিদ্যালয় থেকে ম্যাট্রিক পাশ করেন।
শেখ হাসিনা ১৯৭৩ সালে ঢাকা বিশ্ববিদ্যালয়ের বাংলা বিভাগে থেকে স্নাতক ডিগ্রি সম্পন্ন করেন। বিশ্ববিদ্যালয়ে থাকা অবস্থায় ১৯৬৭ সালে এম এ ওয়াজেদ মিয়ার সাথে তার বিয়ে হয় এবং ওয়াজেদ মিয়া ৯ মে, ২০০৯ তারিখে মৃত্যুবরণ করেন। তাদের সংসারে সজীব ওয়াজেদ জয় (পুত্র) ও সায়মা ওয়াজেদ পুতুল (কন্যা) নামে দুই সন্তান রয়েছেন।
উত্তরা দক্ষিণ মেট্রো স্টেশন
ইতিহাস
উত্তরা দক্ষিণ মেট্রো স্টেশনটি "প্যাকেজ সিপি-০৩"-এর অধীনে নির্মিত হয়। স্টেশন ও রেলপথের জন্য উত্তোলিত সেতু নির্মাণের আবেদনের বিজ্ঞপ্তি ২০১৫ সালের ৩০ জুন প্রকাশিত হয় এবং আবেদনের জমার শেষ তারিখ ছিল ৯ সেপ্টেম্বর ২০১৫। "প্যাকেজ সিপি-০৩"-এর কাজের চুক্তি পায় ইতালীয়-থাই উন্নয়ন পাবলিক কোম্পানি লিমিটেড। চুক্তি দলিলটি এনবিআর তদন্ত এবং আইন ও সংসদ বিষয়ক তদন্তের জন্য ২০১৭ সালের ২৯ মার্চ মন্ত্রণালয়ে প্রেরণ করা হয়। এই চুক্তি প্যাকেজের জন্য স্বাক্ষর অনুষ্ঠান ২০১৭ সালের ৩ মে ঢাকার প্যান প্যাসিফিক সোনারগাঁও হোটেলে অনুষ্ঠিত হয়। ২০১৭ সালের ২ আগস্ট নির্মাণকাজ শুরু হয়। ২০২১ সালের ডিসেম্বরের মধ্যেই স্টেশনের নির্মাণ কাজ প্রায় সম্পন্ন হয়।
২০২১ সালের ডিসেম্বর মাসে অনুমান করা হয় স্টেশনটি ২০২৩ সালের ৩১ মার্চে মাসে মেট্রো রেল পরিষেবার জন্য চালু করা হয়।
শেখ হাসিনা
প্রারম্ভিক জীবন
১৯৭১ সালের ২৫শে মার্চ রাতে শেখ মুজিবুর রহমানকে পাকিস্তানের সামরিক বাহিনী গ্রেপ্তারের সময় তিনি ধানমণ্ডি ৩২ নম্বর রোডের বাসায় পিতার পাশেই ছিলেন। শেখ মুজিবের গ্রেপ্তারের পর তিনি মায়ের সঙ্গে ভাই-বোনদের নিয়ে বসবাস করতে থাকেন।
১৯৭৫ সালের ১৫ আগস্ট এক সামরিক অভ্যুত্থানে তিনি ও তার বোন শেখ রেহানা বাদে পরিবারের সকল সদস্যকে হত্যা করা হয়। বোনদ্বয় সেইসময় পড়াশোনার জন্য পশ্চিম জার্মানিতে অবস্থান করছিলেন। এরপর তিনি ভারত, বেলজিয়াম সহ বিভিন্ন দেশে অবস্থান করতে থাকেন। বাংলাদেশ আওয়ামী লীগের নেতৃত্ব প্রদানের লক্ষ্যে তিনি ১৯৮১তে বাংলাদেশে স্থায়ীভাবে প্রত্যাবর্তন করেন।
আওয়ামী লীগের সভানেত্রী
আওয়ামী লীগ ১৯৮১ সালে সর্বসম্মতিক্রমে শেখ হাসিনাকে তার অনুপস্থিতিতে দলের সভাপতি নির্বাচিত করে। ছয় বছরের নির্বাসিত জীবন শেষ করে অবশেষে তিনি ১৯৮১ সালের ১৭ মে দেশে ফিরে আসেন।
বিরোধীদলীয় নেত্রী, ১৯৮৬-১৯৮৭
পরবর্তীকালে তিনি এবং তার দল এরশাদ বিরোধী দুর্বার আন্দোলন গড়ে তুলেন ও ১৯৯০ সালে অভিন্ন রাজনৈতিক আন্দোলনের মাধ্যমে এরশাদ সরকারকে ক্ষমতা থেকে পদত্যাগ করতে বাধ্য করেন।
১৯৯১-এর নির্বাচন
নির্বাচনে আওয়ামী লীগ ৮৮ টি সংসদীয় আসন লাভ করে এবং প্রধান বিরোধী দল হিসেবে আত্ম প্রকাশ করে । মোট প্রদত্ত ভোটের ৩০.১ % লাভ করে, যা সরকার গঠন কারী দল থেকে মাত্র ০.৭% কম ।
প্রধানমন্ত্রী হিসেবে প্রথম মেয়াদকাল, ১৯৯৬-২০০১
১৯৯৬ সালে তার দল আওয়ামী লীগ তত্ত্বাবধায়ক সরকারের দাবিতে বামপন্থী দলগুলোর সাথে যুক্ত হয়ে বিভিন্ন রাজনৈতিক কর্মসূচির মাধ্যমে খালেদা জিয়ার বিএনপি সরকারকে তত্ত্বাবধায়ক সরকারের প্রাতিষ্ঠানিক রূপ দিতে বাধ্য করে। তত্ত্বাবধায়ক সরকার নিয়ে তার দল আন্দোলনে জয়ী হওয়ায় পরবর্তীতে তার দল জাতীয় নির্বাচনেও জয়লাভ করে এবং ঐ বছর সাধারণ নির্বাচনে আওয়ামী লীগ বিজয়ী হলে তিনি প্রধানমন্ত্রী হন। ১৯৯৬ সাল থেকে ২০০১ সাল পর্যন্ত প্রধানমন্ত্রীর দায়িত্ব পালন করেন। ২০০১ সালের নির্বাচনে বাংলাদেশ আওয়ামী লীগ বড় ব্যবধানে হেরে যায়।
আন্দোলন-সংগ্রাম
আওয়ামী লীগ ১৯৮২ সালে জেনারেল এরশাদের ক্ষমতায় আরোহণকে অবৈধ ঘোষণা করে। এবং তার শাসনের বিরুদ্ধে সোচ্চার হয়ে উঠে এবং সামরিক শাসকের অধীনে নির্বাচনে অংশগ্রহণ না করার ঘোষণা দেয়। কিন্তু পরবর্তীতে তার দল ১৯৮৬ সালে এই সামরিক শাসকের অধীনে নির্বাচনে অংশগ্রহণ করে।
হত্যাচেষ্টা
২০০৪ সালের ২১ আগস্ট ঢাকায় এক জনসভায় বক্তৃতাদানকালে গ্রেনেড হামলায় তিনি অল্পের জন্য প্রাণে বেঁচে যান। উক্ত হামলায় তার ঘনিষ্ঠজন এবং আওয়ামী লীগ নেত্রী আইভি রহমানসহ ১৯ জন মৃত্যুবরণ করেন ও শতাধিক আহত হন। বিচারবিভাগীয় তদন্ত কমিশনের প্রতিবেদনে এই হামলাকে বিদেশি ষড়যন্ত্র বলে উল্লেখ করা হয়। এই গ্রেনেড হামলার তদন্তকে ভিন্ন খাতে করার জন্য 'জজ মিয়া' নাটক সহ বেশকিছু প্রহসন সৃষ্টি করেছিল তৎকালীন চারদলীয় ঐক্যজোট প্রশাসন। পরবর্তীতে বাংলাদেশের গোয়েন্দা সংস্থার তদন্তে বেরিয়ে আসে তৎকালীন প্রধানমন্ত্রী খালেদা জিয়ার পুত্র তারেক রহমান, তৎকালীন স্বরাষ্ট্র প্রতিমন্ত্রী লুৎফুজ্জামান বাবর, বিএনপির শীর্ষস্থানীয় নেতা নাসিরউদ্দিন আহমেদ পিন্টু, যুদ্ধাপরাধের দায়ে মৃত্যুদণ্ডপ্রাপ্ত জামায়াতে ইসলামীর নেতা আলী আহসান মুহাম্মদ মুজাহিদ, মৃত্যুদণ্ড প্রাপ্ত পাকিস্তান ভিত্তিক জঙ্গী সংগঠন হরকাতুল জিহাদ (বর্তমানে বাংলাদেশে বিলুপ্ত) নেতা মুফতি হান্নান সহ বেশকিছু তৎকালীন প্রভাবশালী ব্যক্তিদের নাম। পরবর্তীতে ২০০৬ সালে তিনি পুনরায় আন্দোলন শুরু করেন কিছু নতুন সমস্যা নিয়ে।
তত্ত্বাবধায়ক সরকার, সেনাবাহিনীর হস্তক্ষেপ ও গ্রেফতার, অক্টোবর ২০০৬-২০০৮
দীর্ঘ রাজনৈতিক জীবনে শেখ হাসিনা প্রথমবারের মতো গ্রেফতার হন ২০০৭ সালে। তত্ত্বাবধায়ক সরকারের আমলে ২০০৭ সালের ১৬ জুলাই সকাল ৭:৩১-এ যৌথবাহিনী শেখ হাসিনাকে তার বাসভবন "সুধা সদন" থেকে গ্রেফতার করে। তাকে আদালতে সোপর্দ করা হয়। সেখানে আদালত তার জামিন আবেদন না-মঞ্জুর করে। শেখ হাসিনাকে বাংলাদেশের জাতীয় সংসদের ডেপুটি স্পিকারের বাসভবনকে সাব-জেল হিসেবে ঘোষণা করে সেখানে অন্তরীণ রাখা হয়। গ্রেফতারের পূর্বে শেখ হাসিনা, আওয়ামী লীগের প্রবীণ নেতা জিল্লুর রহমানকে দলের ভারপ্রাপ্ত সভাপতির দায়িত্ব দিয়ে যান। শেখ হাসিনার বিরুদ্ধে দুইটি অভিযোগে মামলা দায়ের করা হয়। একটি হল ২০০৬ সালের ২৮ অক্টোবর পল্টনে রাজনৈতিক সংঘর্ষের জন্য হত্যা মামলা এবং অন্যটি হল প্রায় তিন কোটি টাকার চাঁদাবাজি মামলা। এর মাঝে একটির বাদী ২০০৮ সালের ডিসেম্বর মাসে মামলাটি তুলে নেন। জেল থেকে মুক্তিলাভের পরে তিনি চিকিৎসার্থে কয়েক মাস বিদেশে অবস্থান করেন। এরপর দেশে ফিরে দল নির্বাচনে অংশগ্রহণের প্রস্তুতি নেন।
প্রধানমন্ত্রী হিসেবে দ্বিতীয় মেয়াদকাল, ২০০৯-২০১৪
২০০৮ সালের নবম জাতীয় সংসদ নির্বাচনে শেখ হাসিনার নেতৃত্বাধীন মহাজোট প্রায় তিন-চতুর্থাংশ আসনে জয়লাভ করে। বিজয়ী দলের সংসদীয় দলের নেতা হিসেবে তিনি জানুয়ারি ৬, ২০০৯-এ বাংলাদেশের প্রধানমন্ত্রী হিসেবে শপথ গ্রহণ করেন। তার দল আওয়ামী লীগ এই নির্বাচনে ২৬০টি আসন লাভ করে। অপরদিকে প্রধান বিরোধী দল বিএনপি পায় মাত্র ৩২টি আসন।
তৃতীয় মেয়াদকাল (২০১৪-২০১৯)
ইতোপূর্বে সপ্তম, অষ্টম এবং নবম জাতীয় সংসদ নির্বাচন নির্দলীয় তত্ত্বাবধায়ক সরকারের অধীন অনুষ্ঠিত হয়। কিন্তু নবম জাতীয় সংসদ নির্বাচনের পূর্বে ড.ফখরুদ্দীন আহমদের নেতৃত্বাধীন তত্ত্বাবধায়ক সরকার কর্তৃক নির্ধারিত সময়ের চেয়ে বেশি সময় ক্ষমতা ধরে রাখা এবং রাজনীতিবিদ ও ব্যবসায়ীদের বিরুদ্ধে দুর্নীতি দমনের নামে মামলা ও নির্যাতনের অভিযোগ এবং বাংলাদেশ সুপ্রিম কোর্ট কর্তৃক এ ব্যবস্থা অবৈধ ঘোষিত হওয়া প্রভৃতি কারণে সরকার তত্ত্বাবধায়ক সরকার ব্যবস্থা গণপ্রজাতন্ত্রী বাংলাদেশের সংবিধানে পঞ্চদশ সংশোধনীর মাধ্যমে বাতিলের উদ্যোগ নেয়। পরবর্তীতে নবম সংসদে পঞ্চদশ সংশোধনী বিল পাশের মাধ্যমে তত্ত্বাবধায়ক ব্যবস্থা বাতিল করা হয় এবং দশম জাতীয় সংসদ নির্বাচন অনুষ্ঠিত হয় নির্বাচনকালীন সর্বদলীয় সরকারের প্রধানমন্ত্রী শেখ হাসিনার নেতৃত্বে। ৫ই জানুয়ারি ২০১৪ সালে এ নির্বাচন অনুষ্ঠিত হয়। এ নির্বাচনটি নবম জাতীয় সংসদের প্রধান বিরোধী দল বিএনপিসহ অধিকাংশ দলই বর্জন করে। শেখ হাসিনার নেতৃত্বাধীন আওয়ামী লীগ ও স্বতন্ত্রসহ ১৭টি দল নির্বাচনে প্রতিদ্বন্দ্বিতা করে। এ নির্বাচনে ৩০০টি আসনের মধ্যে ১৫৪টি আসনে বিনা প্রতিদ্বন্দ্বিতায় প্রার্থীরা বিজয়ী হওয়ায় নির্বাচনটি নিয়ে বিতর্কের সৃষ্টি হয়। ৫ই জানুয়ারি রোববার বাংলাদেশ সময় সকাল ৮টা থেকে বিকেল ৪টা পর্যন্ত বাকী ১৪৭টি আসনে ভোট গ্রহণ অনুষ্ঠিত হয়। এর আগে গত ১৮ নভেম্বর, ২০১৩ নির্বাচনকালীন সর্বদলীয় সরকার গঠিত হয়।